L' Institut d'Arquitectura Avançada de Catalunya (IAAC) publica, a la seva web, la totalitat dels projectes en què participa.
Actualment l'entitat participa en 12 projectes que es troben en curs (9 projectes del programa Horitzon 2020, 2 del programa Europa Creativa i un projecte Erasmus+), dels quals en lidera quatre.
Des de la seva creació fins a l'actualitat, l'IAAC ha format part de 15 iniciatives de recerca europees -tres ja han finalitzat- que han desenvolupat innovacions en el marc de l'arquitectura, l'urbanisme, les ciutats intel·ligents i l'apoderament ciutadà a través de la tecnologia.
L'IAAC ha dut a terme tots aquests projectes formant part d'una xarxa de més de 90 socis europeus.
L'Institut ha obtingut un finançament aproximat de 4 milions d'euros dels 57 milions de la UE destinats a finançar els 15 projectes des de 2014.
D'aquests, els projectes que tindrien un protagonisme majoritari són els del programa Horizon 2020 i en una menor proporció, projectes del fons Erasmus+ i Europa Creativa.
Dins d'aquest programa de recerca, com a projectes destacats, l'IAAC participa en els següents projectes:
El projecte iScape integra i promou el control de qualitat de l'aire i les emissions de diòxid de carboni a les ciutats europees dins el context del canvi climàtic.
Mitjançant el desenvolupament d'estratègies sostenibles i passives per tal d'oferir solucions a la contaminació atmosfèrica, el projecte proposa intervencions polítiques i iniciatives de canvi de comportament.
El projecte va ser destacat, pel programa Horizon 2020, com un dels projectes més innovadors per l'avenç d'Europa en els propers 60 anys.
ROMI desenvolupa una plataforma robòtica oberta i lleugera per a micro-explotacions agràries.
L'objectiu d'aquest projecte és ajudar a aquestes granges en la reducció de les males herbes i el seguiment de cultius, per tal de complementar la mà d'obra manual i augmentar la productivitat.
Gràcies al robot ROMI, els agricultors estalvien el 25% del temps en tasques agrícoles.
Aquesta tecnologia també adquireix informació detallada sobre les plantes de mostra i es combina amb un control remot de drons per obtenir més informació global sobre el cultiu.
URBiNAT se centra en la regeneració i integració dels barris desfavorits en el desenvolupament urbà a través de solucions innovadores basades en la naturalesa.
Una natura urbana inclusiva que garanteixi la sostenibilitat i mobilitza els motors d'impuls per a la cohesió social.
El consorci reuneix 7 ciutats europees que actuen com laboratoris vius, en els quals es valoraran els impactes ecològics, culturals, socials i econòmics.
TCBL utilitza la indústria europea del tèxtil com a banc de proves per al codisseny evolutiu, l'optimització dinàmica i el desplegament de models de negoci.
El seu objectiu és augmentar el rendiment d'un sector afectat per a la pressió competitiva mundial.
TCBL proporciona un marc d'experimentació empresarial per a explorar variacions en estratègies vinculades als costos, productes i serveis, i la productivitat.
Per a això, el projecte preveu la creació d'una xarxa de laboratoris empresarials de disseny, fabricació i locals.
Making Sense és un projecte que mostra com el software i hardware de codi obert, la fabricació digital i el disseny obert poden ser utilitzats per les comunitats locals.
Així doncs, els ciutadans poden apropiar-se de les seves pròpies eines de detecció tecnològica, dotar de sentit els seus entorns i afrontar problemes ambientals urgents pel que fa a la contaminació de l'aire, l'aigua, el sòl i el so.
Per assolir-ho, el projecte desenvoluparà un kit d'eines Making Sense basat en la plataforma Smart Citizen desenvolupada al Fab Lab Barcelona.
L'IAAC participa en aquest programa impulsant el sector cultural.
El principal objectiu d'aquesta plataforma és fomentar el desenvolupament i reconeixement de l'emergent cultura europea Maker i el disseny.
D'aquesta manera es dóna suport a la mobilitat dels creadors europeus i els seus treballs, es milloren les connexions entre els creadors, dissenyadors i el mercat i s'estimula i desenvolupa una autèntica programació a escala europea de les activitats creatives per tal de contribuir al desenvolupament de la cultura Maker a la UE.
El projecte té l'objectiu de dinamitzar a través de tecnologies avançades els espais públics de les ciutats europees.
L'IAAC coordina aquesta iniciativa europea que analitza els espais públics de les ciutats europees i com les tecnologies avançades poden contribuir a la seva dinamització.
Amb l'objectiu de contribuir a la cohesió social i urbana, el desenvolupament del patrimoni arquitectònic i la protecció d'aquests espais, es proposen solucions als reptes de les ciutats a través d'un enfocament basat en el desenvolupament urbà sostenibles, l'arquitectura avançada i les tecnologies intel·ligents.
El programa ERASMUS + millora les oportunitats de cooperació i mobilitat en els àmbits de l'educació, la formació, la joventut i l'esport.
L'IAAC coordina també el projecte KAAU ("Knowledge Alliance of Advanced Urbanism"), que pretén canviar les pràctiques tradicionals en l'àmbit del disseny i planificació urbana cap a una direcció més oberta, col·laborativa i interdisciplinària en què l'empresa i la indústria tenen un paper fonamental.
Les temàtiques dels projectes són: l'urbanisme i arquitectura avançada, ciutats intel·ligents i innovació digital, autosuficiència urbana i tecnologia ciutadana.
L'IAAC és una fundació sense ànim de lucre, que opera com a centre de recerca, educació, producció i divulgació sobre el futur i el present de l'hàbitat a la nostra societat amb seu a la ciutat de Barcelona.
Així mateix, també és un think tank especialitzat en estratègies innovadores en els àmbits de la planificació urbana i el disseny urbà amb atenció al repte de les ciutats intel·ligents.
L'Institut desenvolupa diversos programes i projectes d'investigació que reuneixen experts en diferents disciplines com l'arquitectura, l'enginyeria, la biologia, la sociologia, l'antropologia i altres camps d'investigació.